JohanHeinsen/ENO huggingface dataset:
Lolland-Falsters Stifts-Tidende, 1842-11-12
Af Gevinsterne ved Classelotteriets Trækning i Mandags faldt den største, 50,000 Rbd., paa Lotteriets Lodder, og den anden, 15,000 Rbd., i (Berl. Tid.) Eichels Collection.
Lolland-Falsters Stifts-Tidende, 1842-11-12
Nykjøbing den 12te November. Da udentvivl mange af Stiftets Beboere agte at indfinde sig i Maribo for at ledsage den saa almindelig høiagtede og elskede afdøde Biskop til hans sidste Hvilested, undlade vi ikke at bringe til deres Kundskab, at Begravelsen er berammet til Onsdagen den 16de dennes henimod Kl. 12 om Middagen.
Lolland-Falsters Stifts-Tidende, 1842-11-12
Vi berigtige ved denne Leilighed en i vor Beretning og Biskop Møllers Død i forrige N af Avisen indløben Trykfeil i Henseende til hans angivne Alder; den Afdøde fyldte nemlig sidstafvigte 29de September sit 79de Aar. September sit 75.
Lolland-Falsters Stifts-Tidende, 1842-11-12
Udenlandske Efterretninger. Hvad Frihedsvennerne neppe have turdet haabe, at de forenede preussiske Stændercomiteer allerede ved deres første Forsamling skulde behandle Constitutionssagen, er virkelig skeet. Man har nemlig forelagt dem det Spørgsmaal, om en rigsstændersk Forfatning er nødvendig for den preussiske Stat, og dette Spørgsmaal er vel besvaret benægtende, men med den svage Majoritet af 51 Stemmer mod 47. Til denne høist vigtige Efterretning føier Hamburger Neue Zeitung følgende bemærkninger; Betænker man de stænderske Comiteers Sammensætning, hvorved Ridderskabet og Standsherrerne alene tælle lige saa mange Medlemmer som Stæderne og Landdistricterne tilsammen, saa overtræffer dette Resultat Fædrelandsvennernes dristigste Forventninger, og er for Preussen og for Tydskland en Begivenhed af den herligste og meest afgjørende Betydning. Denne Minoritet af 47 Stemmer i Stændercomiteerne er i Virkeligheden en umaadelig overveiende Majoritet. Nu af ganske Hjerte eftertrykkeligt og bevidste Fremad Preussen!"At dette Udfald under de nærværende Omstændigheder, især da Spørgsmaalet lød, om en Constitution var nødvendig, ikke om den var ønskelig, i Sandhed beviser, at Ønsket og statsretlige Garantier og en repræsentativ Forfatning næres af den store Fleerhed af det preussiske Folk, sees blandt Andet deraf, at ikkun Een af de 12 Comiteemedlemmer for Provindsen Schlesien har besvaret Spørgsmaalet bekræftende, uagtet denne Provinds er den eneste, hvorfra Ønsket og Rigsstænder med besluttende Magt aabent er bleven udtalt; men Kongens allerhøieste Ungade, som traf dem, der havde underskrevet hiin breslauske Petition, har maaskee ikke været uden Jndflydelse paa Valget af de schlesiske Comitterede og disses Stemmer. Hvor vigtig denne Begivenhed er for Danmark, behøver neppe at paapeges, og da Mønsteret for vore Provindsialstænder og senere Jdeen til stænderske Comiteer er laant af Preusserne, kan man neppe tvivle om, at Opfyldelsens Time ogsaa for os vil være nær, naar den slaaer for Preussen. Allerede nu vil dette saa høit talende Vidnesbyrd og Stemningen i Preussen sikkert udøve en styrkende Jndflydelse paa de viborgske Stænder, som under saa gunstige Auspicier have begyndt at drøfte Constitutionssagen.
Lolland-Falsters Stifts-Tidende, 1842-11-12
Efter at den tyrkiske Regjering har viist den største Tilfredshed med den saa hurtig udførte Revolution i Serbien og bekræftet Valget af den nye Regent Alexander Georgiewitsch Czerny, som længe har opholdt sig i Rusland, nærer man ingen Tvivl om, at den hele Omvæltning er skeet ved russisk Jndflydelse og i Ruslands Jnteresse, hvorimod den østerrigske Regjering er meget misfornøiet dermed og skal have protesteret derimod.
Lolland-Falsters Stifts-Tidende, 1842-11-12
De nye Magthavere i Serbien udøve de rædsomste Grusomheder mod Tilhængerne af det styrtede Dynasti. Den russiske Jndflydelse har nu hos den vaklende og afmægtige tyrkiske Regjering bevirket en lignende Omvæltning i Wallachiet, og bevæget Sultanen til uden videre at afsætte dettes Hospodar (Regent) Fyrst Ghika.
Lolland-Falsters Stifts-Tidende, 1842-11-12
Gudstjeneste. Imorgen begynder Gudstjenesten i Nykjøbing Kirke Kl. 10.
Lolland-Falsters Stifts-Tidende, 1842-11-12
AVERTISSEMENTS.
Lolland-Falsters Stifts-Tidende, 1842-11-12
Dødsfald. Vor inderlig elskede Fader og Svigerfader, Dr. theol. Rasmus Møller, Biskop over Lollands og Falsters Stift, hensov den 9de dennes ved en blid og rolig Død i sin Alders 80de Aar. Maribo den 10de Novbr. 1842. Den Afdødes Børn.
Lolland-Falsters Stifts-Tidende, 1842-11-12
At min inderlig elskede Mand J. C. Anton Sparre, födt i Stevnsherred, Holto Skole, paa Sjælland, efter 7 Dages haarde Lidelser er afgaaet ved Døden den 18de October i sit 45de Aar, haardt savnet af en dybtsörgende Enke og en 4 1/2 Aars gammel Sön, bekjendtgjöres herved for fraværende Slægt og Venner. Alstrup den 9de November 1842. Elisabeth sal. Sparre. Koppes Anviisning til Jorddyrkning og Qvægdrift, oversat og ledsaget med Anmærkninger af C. Dalgas.
Lolland-Falsters Stifts-Tidende, 1842-11-12
De, der paa Adressecontoiret have subskriberet paa ovennævnte Værk, ville behage at lade det afhente.
Lolland-Falsters Stifts-Tidende, 1842-11-12
Jndbydelse. I det Haab, at et Forslag, der sigter ikke alene til Udvikling af vort Communalvæsen og til at tilveiebringe Eenhed i de Forretninger og Expeditioner, der underligge samme, men ogsaa til igjennem Stænderne med Overeensstemmelse at petitionere og saadanne Regjeringsforanstaltninger, for hvis Gavnlighed Erfaringen i vor Kreds vækker Opmærksomhed, vil finde velvillig Indgang hos Bondestandens Medlemmer af Sogneforstanderskaberne, som Medborgeres Tillid har valgt til at varetage deres Tarv, indbyde vi herved eet eller ta saadanne Medlemmer af hvert af Falsters Sogneforstanderskaber til et Møde paa Gjæstgivergaarden i Nykjøbing Torsdagen den 1ste December førstkommende, Formiddag Kl. 11, hvor vi da ville gjøre dem bekjendte med hvad vi i ovennævnte Øiemed ansee hensigtsmæssigt, og søge nærmere Overeenskomst om en varig Forbindelse imellem Sogneforstanderskaberne i saadan Retning. Skrevet i Nykjøbing, den 10 Novbr. 1842. P. Steffensen, C. Rasmussen, Medlem af Sogneforstander. Medlem af Sogneforstanderskabet for skabet for Kippinge Pastorat. Væggerløse Pastorat. 300 Rbd. 3 Mk. 5 s. Sølv, umyndiges Midler under Skjørringe Godses Overformynderie, anbydes til Udlaan mod anordningsmæssig Sikkerhed. Skjørringe den 12te Novbr. 1842. S. L. Müller.
Lolland-Falsters Stifts-Tidende, 1842-11-12
Auctioner. Fredagen den 18de og Løverdagen den 19de dennes, begge Dages Formiddag Kl. 10, agter Undertegnede atter at afholde offentlig Auction over en betydelig Deel Boutikvarer, bestaaende af saavel Manufacturvarer - hvoriblandt forskjellige Sorter, nu til Vinteren brugelige varme Vintertøier - som Galanterie-, Fajance, Glas- og andre korte Vare, med mange flere Artikler. Auctionen afholdes som sædvanlig paa Sahlen i min iboende Gaard, men ved denne Auction erholde vederhæftige Kjøbere Credit til Mortensdag 1843. Maribo den 10de Novbr. 1842. M. D. Brabrand.
Lolland-Falsters Stifts-Tidende, 1842-11-12
Mandagen den 21de dennes, Formiddag Kl. 12, bliver i Nykjøbing Hospital, paa nærmere Approbation, afholdt offentlig Auction over circa 25 Tdr. Hvede, 260 Tdr. Byg, 40 Tdr. Havre, og 20 Tdr. graae Ærter, samt nogle Tønder Rug, alt af Stiftelsens Landgilde- og Tiende-Korn for indeværende Aar. Hvilket herved bekjendtgjøres til de Lysthavendes Efterretning. Nykjøbing Auctions=Contoir den 10de Novbr. Møller.
Lolland-Falsters Stifts-Tidende, 1842-11-12
Onsdagen den 23de dennes om Formiddagen Kl. 10 bliver i Bandholm for vedkommende Assurandeurers Regning ved offentlig Auction bortsolgt Vraget af det derunder Kysten forliste Slupskib, Svanen, kaldet, drægtig 11 Commercelæster, samt sammes bjergede Jnventarium af Seil, Ankere, Touge, staaende og løbende Redskaber m.v. Det, som skal bortsælges, forevises inden Auctionen af Hr. Skibscapitain Hansen i Gjestgivergaarden i Bandholm, og Betalingen erlægges ved Hammerslaget. Hvilket herved bekjendtgjøres til Lysthavendes Underretning. Rødby den 10de November 1842. S. Jbsen.
Lolland-Falsters Stifts-Tidende, 1842-11-12
Proclama. Ved Proclama som læses ved vedkommende Under= og Overret, ere alle De, som maatte have Noget at fordre i Stervboet efter afdøde Havnefoged Eggert Christoffer Kellemann, i Bandholm, under Grevskabet Knuthenborgs Skiftejurisdiction indkaldte med tolv Ugers Varsel, til for mig som committeret Skifteforvalter at anmelde og beviisliggjøre deres Fordringer. Ved samme Proclama ere den Afdødes Arvinger med lovligt Varsel indkaldte til at legitimere deres Arveret og iagttage deres Tarv under Boets Behandling. Dette bliver herved endvidere bekjendtgjort med Tilføiende, at Aabningsforretningen i Boet foretages den 5te December dette Aar om Formiddagen Kl. 8. Knuthenborg pr. Maribo den 10de November 1842. L. Petersen.
Lolland-Falsters Stifts-Tidende, 1842-11-12
Rettelse. J Bekjendtgjørelsen om den Præmie af 300 Rbd., som Maribo Amts landoeconomiske Selskab har besluttet at udsætte (see Stiftstid. No 137, 138. og 139), læses 8de Linie fra oven, paa Grund af en Trykfeil, saaledes: "og har overdraget de Undertegnede at belønne de Afhandlinger" a., istedet for og har overdraget de Undertegnede at bedømme de Afhandlinger" a., hvilket herved rettes. Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Postervediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kbd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1842-11-14
Lollands Falsters Stifts Tidende. Redigeret, trykt og udgivet af W. F. Laub i Nykjøbing. No 141. Mandagen den 14 Uovember. the
Lolland-Falsters Stifts-Tidende, 1842-11-14
Jndenlandske Efterretninger. (Stænderforsamlingen i Viborg)
Lolland-Falsters Stifts-Tidende, 1842-11-14
(Fortsættelse af Discussionen i Anledning af Schyttes Andragende om de statsretlige Forholds Ordning og en friere Forfatning.)
Lolland-Falsters Stifts-Tidende, 1842-11-14
Auditeur Roulund: Jeg maatte rødme, om jeg et Øieblik kunde troe, at jeg behøvede at opmuntre jydske Mænd til at understøtte nærværende Andragende. Jeg skal derfor ikke spilde et Ord herpaa, da jeg føler mig overbeviist om, at det staaer klart for Enhver, at ikke blot Jyllands, men hele Danmarks spændte Opmærksomhed i dette Øieblik er henvendt paa Forsamlingens Beslutning. Hvad mig angaaer, stemmer jeg naturligviis ubetinget for, at der nedsættes en Comitee. Kjøbmand Müller: Jeg er aldeles overbeviist om, at, om end ikke Alle i denne Forsamling, saa dog en meget stor Pluralitet vil være enig om at tilstaae, at nærværende Andragende ikke alene er et af de vigtigere, men det allervigtigste af Alt, hvad der indtil Dato har beskjæftiget os i denne Session. Jeg har derfor heller ikke reist mig for at understøtte Andragendet med en Anbefaling, hvilket ogsaa vilde see ud som en Fornærmelse imod Forsamlingen eller ialtfald antyde en Tvivl om Tilstedeværelsen af den Frimodighed og det Frisind, som altid charakteriserede det jydske Folks Repræsentanter; men jeg har kun reist mig for høit og lydeligt at udtale, at ogsaa jeg har sluttet mig til de Mænd, som sætte Borgerfriheden over Alt, og som først da finde Tilfredsstillelse, naar Danmark indtager sin Plads i Rækken af Europas constitutionelle Stater. Jdet jeg for Forsamlingen nedlægger denne ligesaa aabne som samvittighedsfulde Erklæring, anseer jeg det idetmindste ikke for Øieblikket nødvendigt, videre at deeltage i Discusionen, men forbeholder mig, efterat Sagen er bleven overveiet af en Comitee, at fremkomme med hvad jeg finder fornødent. Fabrikant Dalgas. J Tillid til det i Frd. 15de Mai 1834 givne Tilsagn, at, om der i Tiden skulde findes nogen Forandring i denne Forordning fornøden, Stænderne da først herover skulle afgive Betænkning; og i Tillid til, at Hensigten med Jnstitutionen er, ved Folkets Udvalgte at sætte Hans Majestæt istand til stedse at erholde den tilforladeligste Kundskab om Alt, hvad der kan fremme Folkets Tarv – var det, at mangfoldige af Statens bedste Borgere i 1840 petitionerede om, at der maatte blive indført saadanne Garantier ved vor Statsforfatning, at Landets Kraft med raskere Skridt, end hidtil, kunde udvikle sig. De haabede nemlig, at, ligesom Kongen i sin Viisdom havde begavet et Broderfolk med en heldbringende Forfatning, Han saaledes ogsaa vilde lykkeliggjøre Danmark med en tilsvarende. Den saaledes tilkjendegivne Trang til en Forandring i Landets vigtigste Love, udtaler sig for Tiden nu ikke mindre varmt i Folket; derom holder jeg mig forvisset, og det maa derfor blive Stændernes Pligt, gjentagende at sætte Hans Majestæt i Kundskab herom. Til denne Hensigts Opnaaelse vil jeg stemme for Valget af en Comitee i nærværende Sag.
Lolland-Falsters Stifts-Tidende, 1842-11-14
Dagen fortæller, at da Hs. Maj. Kongen i Onsdag Aftes reiste fra Kjøbenhavn til Jægerspriis, blev Allerhøistsamme af hele Frederikssunds Landevei escorteret fra Sogn til Sogn af ridende Bønder, der oplyste Veien med Lygter. Flere af Gaardene, der laae ved Landeveien og Landsbyerne, gjennem hvilke denne løber, vare illuminerede, især udmærkede Herløv By sig i denne Henseende.
Lolland-Falsters Stifts-Tidende, 1842-11-14
J Kjøbenhavnsposten for i Fredags læses Følgende: Fædrelandet for igaar indeholder en Qvittering, der fra Dhrr. Chr. Broberg, Drewsen, J. F. Lunde og Carl Ploug, der er tilstillet Hr. Cand. Lehmann for den af dem vedtagne Anvendelse af det Beløb, der ved en af dem forrige Aar foranstaltet Subscription indkom, og som heraf sees i det Hele at have udgjort 4,936 Rbd. 2 Mk. 8 s. Som bekjendt blev i Anledning af denne Subscription Cand. Lehmann, paa Grund af sin tilkjendegivne Beslutning at ville anvende det ham tilstillede Beløb til Hjelp for den haardt betrængte Presse ifjor saggiven af Cancelliet, men frifunden af Hof- og Stadsretten. Da det nu i denne Qvittering hedder, at de Undertegnede have efter Hr. Lehmanns Ønske med ham taget under Overveielse hvorledes denne Sum hensigtsmæssigen kunde anvendes overeensstemmende med de af ham i Skrivelsen af 4de November forrige Aar udtalte Grundsætninger", saa troe vi, for at forebygge enhver Misforslaaelse, af flere end eet Hensyn for vort eget Vedkommende at burde offenlig gjøre, at et Beløb, der evaluerer Subscriptionen paa fem og tyve og et halvt Exemplarer af en Aargang af Kjøbenhavnsposten, eller 255 Rbd., er bleven tilstillet dette Blads Udgiver, i Forbindelse med en Qvittering for en Mulct og de Procesomkostninger, der have været forbundne med en, mod Cand. Gjødwad som Redacteur for nærværende Blad i Aaret 1838 anlagt Sag, der endelig paa dømtes i Høiesteret i Begyndelsen af 1841, til Beløb af 545 Rbd.
Lolland-Falsters Stifts-Tidende, 1842-11-14
Ledigt Embede. Districtslæge=Embedet i Middelfart. (Opslaaet vacant den 11te November.)
Lolland-Falsters Stifts-Tidende, 1842-11-14
Blandinger. Norköpings Tidende indeholder følgende besynderlige Beretning i et Brev fra Stockholm, for hvis Sandfærdighed Redacteuren af bemeldte Tidende dog ikke vil indestaae: Et utroligt Rygte er i Omløb her i Residentsstaden. Du kjender vel den famense Sag, som er bleven anhængiggjort mod en Handlende her i Staden ved Navn E. - , paa Grund af en Assurance-Speculation, der var bygget paa alt Andet, end Retskaffenhedens Grund. Manden blev funden skyldig og dømtes til Gabestokken og Fæstningsarbeide. Aftenen for den Dag, da han skulde udstilles, blev E. - - syg, og døde i Armene paa et Fruentimmer, som havde været hans Matresse og som var den eneste nærværende ved Dødsfaldet. Der sendtes Bud efter en Læge, som skulde undersøge Aarsagen til den pludselige Død, der kom ligesom en dens ex machina, og som man troede at maatte tilskrive indtagen Gift. Lægen foretog sig en Dissection i Eenrum, og synes at have havt ganske besynderlige Tanker og hvor man bør søge Sporene til Forgiftningen; thi E. Ansigt var fornemmelig det Sted, som hjemsøgtes af Anatomens Kniv, Læberne bleve sønderskaarne, Kinderne og Næsen scalperede, og efter at Lægen paa denne Maade var kommen til det Resultat, at der ikke fandtes noget Tegn til Gift i den Dødes Krop, udsattes Liget til Skue, for at Enhver kunde overtyde sig om, at E. - - virkelig var død. Manden fik derpaa en hæderlig Begravelse og forsaavidt var alting i sin Orden. Men nu kommer nogle Biomstændigheder til, som ere ganske mærkelige; den første er, at der samme Aften døde paa Hospitalet en Person, som af Figur havde havt megen Lighed med E. - , og hvis Kiste i al Stilhed skal være bleven nedsat i Jorden, den anden, at en Brig, som i 24 Timer havde ligget paa Rheden, uden at man vidste i hvad Øiemed, samme Nat afseilede, samt den tredie, at man i tydske Blade blandt de til Hamborg ankomne Reisende har læst Navnet Eriksen fra Sverrig. Nu kan Du let selv tænke Dig, hvilket Resultat Sammenstillingen af disse Omstændigheder har gjort i Publicums eenfoldige Mening. Jfølge denne skulde da En være død og begraven og opstaaet igjen."
Lolland-Falsters Stifts-Tidende, 1842-11-14
Jblandt de mange Opfindelser, vor Tid er saa riig paa, udmærker sig en Hr. Jefferys. Denne Mand har opfundet et nyt Bindemiddel, en Liim, der synes at ville gjøre en total Forandring i Skibs bygningskunsten. Den er sammensat af GummiClastikum, Østerskaller og nogle andre Ingredientser, der holdes hemmelige af Opfinderen, og tjene til at opløse Gummi-Elastikummet. Denne LiimsBindekraft er saa overordentlig, at Jernstykker, som dermed ere sammenlimede, ikke meere paa samme Sted kunne sønderbrydes. Jblandt andre Forsøg, som det engelske Admiralitet lod foretage, var dette, at man havde sammenlimet en i to Halvparter adskilt Kugle, havde ladet en Kanon med den og fyret den af, uden at de tvende Stykker adskiltes.
Lolland-Falsters Stifts-Tidende, 1842-11-14
Opfinderen har faaet en anseelig Belønning af Regjeringen. Admiralitetet vil nu lade et Dampskib paa 850 Hestes Kraft bygge ene af Træ, hvis enkelte Deele skulle forenes med Jefferys Liim, uden at der anvendes Søm eller andre Jernmidler. Limen kaldes Marine-Glue (Marine-Liim.)
Lolland-Falsters Stifts-Tidende, 1842-11-14
Kjøbenhavns Torvepriser den 12te November. Rug, 5 Rbd. a 6 Rbd.; Hvede, 5 Rbd. 32 s. a 7 Rbd. 24 s.; Byg, 2radet, 3 Rbd. 40 s. a 3 Rbd. 56 s.; dito, Gradet, 3 Rbd. 8 s. a 3 Rbd. 24 s.; Havre, 2 Rbd. 56 s. a 3 Rbd. 8 s.; Erter, 3 Rbd. 88 s. a 4 Rbd. 40 s.; dito, graae, 4 Rbd. 48 s. a 4 Rbd. 80 s.; Flæsk, røget, Lpd. 2 Rbd. 28 s. a 2 Rbd. 40 s.; Smør, Pd., 25 a 29 s.; Æg, Snesen 28 a 32 s.; sjællandsk Smør, Fogn., 15 Rbd. a 16 Rbd. 24 s. S. og T.
Lolland-Falsters Stifts-Tidende, 1842-11-14
AVERTISSEMENTS. Koppes Anviisning til Jorddyrkning og Qvægdrift, oversat og ledsaget med Anmærkninger af C. Dalgas.
Lolland-Falsters Stifts-Tidende, 1842-11-14
De, der paa Adressecontoiret have subskriberet paa ovennævnte Værk, ville behage at lade det afhente.
Lolland-Falsters Stifts-Tidende, 1842-11-14
Fredagen den 2den December 1842, om Eftermiddagen Kl. 2, bliver paa Hardenberg Skriverstue afholdt en Skiftesamling i Stervboet efter afdøde Fæstehuusmand Jacob Jensen af Fjelde, hvorved Boet agtes optaget til Slutning, og hvortil alle Vedkommende herved indkaldes. Hardenberg den 13de November 1842. Dons.
Lolland-Falsters Stifts-Tidende, 1842-11-14
Auctioner. Fredagen den 18de og Løverdagen den 19de dennes, begge Dages Formiddag Kl. 10, agter Undertegnede atter at afholde offentlig Auction over en betydelig Deel Boutikvarer, bestaaende af saavel Manufacturvarer – hvoriblandt forskjellige Sorter, nu til Vinteren brugelige varme Vintertøier - som Galanterie-, Fajance, Glas- og andre korte Vare, med mange flere Artikler. Auctionen afholdes som sædvanlig paa Sahlen i min iboende Gaard, men ved denne Auction erholde vederhæftige Kjøbere Credit til Mortensdag 1843. Maribo den 10de Novbr. 1842. M. D. Brabrand.
Lolland-Falsters Stifts-Tidende, 1842-11-14
Onsdagen den 23de dennes om Formiddagen Kl. 10 bliver i Bandholm for vedkommende Assurandeurers Regning ved offentlig Auction bortsolgt Vraget af det derunder Kysten forliste Slupskib, Svanen kaldet, drægtig 11 Commercelæster, samt sammes bjergede Jnventarium af Seil, Ankere, Touge, staaende og løbende Redskaber m.v. Det, som skal bortsælges, forevises inden Auctionen af Hr. Skibscapitain Hansen i Gjestgivergaarden i Bandholm, og Betalingen er Bre lægges ved Hammerslaget. Hvilket herved bekjendtgjøres til Lysthavendes Underretning. Rødby den 10de November 1842. S. Jbsen.
Lolland-Falsters Stifts-Tidende, 1842-11-14
Mandagen den 21de dennes, Formiddag Kl. 12, bliver i Nykjøbing Hospital, paa nærmere Approbation, afholdt offentlig Auction over circa 25 Tdr. Hvede, 260 Tdr. Byg, 40 Tdr. Havre, og 20 Tdr. graae Ærter, samt nogle Tønder Rug, alt af Stiftelsens Landgilde- og Tiende-Korn for indeværende Aar. Hvilket herved bekjendtgjøres til de Lysthavendes Efterretning. Nykjøbing Auctions-Contoir den 10de Novbr. Møller.
Lolland-Falsters Stifts-Tidende, 1842-11-14
J Følge Reqvisition af vedkommende Skifteforvalter, bliver den Stervboet efter afdøde Gaardmand Peder Nielsen tilhørende og i Bjerreby i Lollands Nørre Herred beliggende Eiendomsgaard, med tilliggende Jord af Hartkorn 2 Tønder, bortsolgt ved 3de offentlige Auctioner, som afholdes Mandagene den 19de December d. A. og 2den Januar 1843, samt Onsdagen den 18de f. M. Formiddag Kl. 11. De tvende første Auctioner afholdes paa Raadstuen heri Byen og den sidste paa Gaarden selv. Hvilket herved bekjendtgjøres til Efterretning for Liebhavere og Pantecreditorer i Overeensstemmelse med Placaten af 22de April 1817. Nakskov den 10de November 1842. Hammerich
Lolland-Falsters Stifts-Tidende, 1842-11-14
Jndkaldelse.
Lolland-Falsters Stifts-Tidende, 1842-11-14
Creditorerne efter afdøde Huusmand Hans Berndsen i Vægterhuset ved Høybygaard indkaldes med 12 Ugers Varsel, at melde sig til undertegnede Skiftefuldmægtig ved Baroniet Sønderkarle, Raahaugegaard den 13de November 1842. Bagger.
Lolland-Falsters Stifts-Tidende, 1842-11-14
Proclama. Ved Proclama som læses ved vedkommende Under- og Overret, ere alle De, som maatte have Noget at fordre i Stervboet efter afdøde Havnefoged Eggert Christoffer Kellemann i Bandholm, under Grevskabet Knuthenborgs Skiftejurisdiction, indkaldte med tolv Ugers Varsel, til for mig som committeret Skifteforvalter at anmelde og beviisliggjøre deres Fordringer. Ved samme Proclama ere den Afdødes Arvinger med lovligt Varsel indkaldte til at legitimere deres Arveret og iagttage deres Tarv under Boets Behandling. Dette bliver herved endvidere bekjendtgjort med Tilføiende, at Aabningsforretningen i Boet foretages den 5te December dette Aar om Formiddagen Kl. 8. Knuthenborg pr. Maribo den 10de November 1842. L. Petersen. Tilforordnede i den kongelige Landsover- samt Hof- og Stadsret i Kjøbenhavn gjøre vitterligt: At efter Begjering af Sognepræst og Provst Kofod=Ancher til Østofte paa Lolland og i Medhold af kongelig allernaadigst Bevilling af 10de November 1840, indstevnes herved med Aar og Dags Varsel, den eller de, som maatte have i Hænde et ham frakommet Dupplikat til et transportabelt Statsfondsbeviis, dateret den 25de Febr. 1803, lydende paa 160 Rbd. S. og paa Navnet "Jomfru Johanne Wilhelm, samt mærket "Wallis, og noteret i vedkommende Hovedbog, Folio 109, Conto N 1191. og i vedkommende Contrabog, Folio 294, Conto N 1191 til at møde for os her i Retten, som holdes paa Raad- og Domhuset her i Staden, den første ordinære Tingdag i April Maaned 1844 om Formiddagen Kl. 9 for med bemeldte Dupplikat at fremkomme og deres lovlige Adkomst til samme at beviisliggjøre, da, saafremt Ingen inden fornævnte Tid dermed skulde melde sig, Citanten vil forvente og paastaae det ved Dom mortificeret.
Lolland-Falsters Stifts-Tidende, 1842-11-14
Forelæggelse og Landag er ophævet ved Forordningen 3die Juni 1796 § 1.
Lolland-Falsters Stifts-Tidende, 1842-11-14
Til Bekræftelse under Rettens Segl og Justitssecretærens Hoff. Underskrift. (L. S.) Adressecontoirets Commissionairer ere: Dhrr. Boghdlr. Thierry i Nakskov, Kammerr. Suhr i Rødby, Postervediteur Christtensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeld i Nysted, Kbd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg. EheuQvantam facturam Fecit PatriaQvantam Ecclesia Qvantam Boni Omnes.